{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":25,"n_cols":6,"rows_kept":25,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Upute za prijavitelje Poziva na dostavu projektnih prijedloga Jačanje regionalnog ekosustava za poduzetnike na potpomognutim i brdsko – planinskim područjima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PODUZETNIČKI CENTAR KRAPINSKO - ZAGORSKE ŽUPANIJE D.O.O. ZA SAVJETOVANJE I USLUGE","UPUTE ZA PRIJAVITELJE","Poštovani,\nNužno je kao prihvatljive aktivnosti i troškove u okviru Poziva prepoznati i omogućiti izgradnju nove poduzetničke infrastrukture, a ne isključivo održavanje, preuređenje i opremanje postojeće infrastrukture, osobito imajući u vidu specifičan status potpomognutih i brdsko planinskih područja.\nObrazloženje vezano uz ograničenje na postojeću infrastrukturu\nPredmet Poziva je sada usmjeren isključivo na „održavanje i/ili preuređenje te opremanje postojeće poduzetničke infrastrukture“, čime se iz investicija de facto isključuju sredine koje uopće nemaju razvijenu poslovnu infrastrukturu ili je ista minimalna i nepodobna za širenje. U potpomognutim i brdsko planinskim područjima često ne postoji povijesno izgrađena poduzetnička infrastruktura, pa ograničenje ulaganja samo na postojeće kapacitete dovodi do toga da se najslabije razvijena područja stavljaju u neravnopravan položaj i gube mogućnost stvarnog pristupa sredstvima.\nRazvojna i prirodna ograničenja lokacija\nPotpomognuta i brdsko planinska područja u pravilu imaju izražena razvojna i prirodna ograničenja (demografska depopulacija, geografska izoliranost, ograničena dostupnost komunalne i prometne infrastrukture), što dodatno smanjuje atraktivnost za privatna ulaganja bez snažne javne intervencije. U takvim uvjetima tražiti da prijavitelj nužno raspolaže postojećom infrastrukturom koju može samo preurediti ili opremiti predstavlja prerestriktivan uvjet koji ne odgovara stvarnim potrebama lokalnog gospodarstva niti cilju jačanja atraktivnosti tih područja za ulaganja.\nUsklađenost s ciljevima Programa i S3\nPoziv je dio Integriranog teritorijalnog programa 2021.–2027. i provodi se radi poticanja rasta i razvoja MSP ova te jačanja atraktivnosti potpomognutih i brdsko planinskih područja kroz specijaliziranu poslovnu infrastrukturu. Ostajanje isključivo na postojećoj infrastrukturi ograničava mogućnost postizanja ciljanih pokazatelja kapaciteta fizičke infrastrukture i novih usluga za MSP ove, osobito u sredinama gdje je za aktivaciju regionalnih lanaca vrijednosti nužno podizanje potpuno novih kapaciteta prilagođenih S3 prioritetnim nišama.\nPrijedlog izmjene uvjeta\nPredlaže se da se u poglavlju o prihvatljivim aktivnostima i troškovima jasno dopusti izgradnja nove poduzetničke infrastrukture (uključujući prateću komunalnu i tehničku infrastrukturu) na potpomognutim i brdsko planinskim područjima, uz zadržavanje svih sadašnjih zahtjeva vezanih uz javnu dostupnost, tržišne uvjete korištenja i pravila o državnim potporama. Takva izmjena bi uklonila sadašnje preusko ograničenje na postojeću infrastrukturu, omogućila uključivanje većeg broja jedinica lokalne i regionalne samouprave te poduzetničkih potpornih institucija i doprinijela ostvarenju ciljeva industrijske tranzicije i teritorijalne kohezije.","Primljeno na znanje","Razmotrit će se."]
[2,"ŽELJKO PERICA","UPUTE ZA PRIJAVITELJE","Poštovani,\nOpćina Stankovci ovim putem dostavlja komentar na predmetni Poziv te iznosi stajalište da je nužno omogućiti i izgradnju novih objekata poduzetničke infrastrukture, uključujući poduzetničke inkubatore, u jedinicama lokalne samouprave koje takvu infrastrukturu do sada nisu imale. Smatramo da je takvo proširenje prihvatljivosti ulaganja u potpunosti u skladu s ciljevima Poziva, a u slučaju Općine Stankovci predstavlja preduvjet za poticanje gospodarskog i demografskog oporavka.\n\n1. Razvojni položaj Općine Stankovci i trenutni nedostatak poduzetničke infrastrukture\nOpćina Stankovci je potpomognuto područje, s oko 2000 stanovnika i izraženim demografskim padom. Unatoč aktivnim gospodarstvenicima (OPG-ovi, obrti, mala poduzeća), ne postoji nikakva poduzetnička infrastruktura ni prostori za inkubacijske usluge.\n\n2. Postojanje realne potrebe i kapaciteta za inkubator\nNa području Općine djeluje više od 70 OPG-ova, 30 obrta i 50 poduzeća. Provedbeni program 2025.–2029. definira razvoj MSP-ova i stvaranje poduzetničke infrastrukture kao prioritete.\n\n3. Procijenjeni broj korisnika\nProcjenjujemo 20–30 korisnika godišnje, 5–10 start-up timova te oko 50 OPG-ova koji bi koristili edukacije i usluge.\n\n4. Zašto je nužno omogućiti izgradnju novih inkubatora\n- Teritorijalna pravednost i smanjenje razvojnih razlika\n- Usklađenost s pokazateljima Poziva\n- Demografski učinak\n- Održivost projekta\n\n5. Prijedlog izmjene Poziva\n1. Uvrstiti izgradnju novih objekata kao prihvatljivu aktivnost, ili\n2. Uvesti iznimku za JLS bez postojećih objekata poduzetničke infrastrukture.\n\nZaključak\nOpćina Stankovci smatra da je ograničavanje Poziva na postojeću infrastrukturu nepravedno prema potpomognutim područjima i onemogućuje razvoj poduzetništva gdje je najpotrebnije. Molimo da se naš prijedlog razmotri.\n\nS poštovanjem,\nŽeljko Perica\nNačelnik Općine Stankovci","Primljeno na znanje","Razmotrit će se"]
[3,"DUBRAVKO PODNAR","1.Opće informacije,\n1.3.Predmet, svrha i pokazatelji Poziva","Regionalna razvojna agencija Primorsko-goranske županije PRIGODA daje sljedeći komentar: Već duže vrijeme pokušavamo s brojnim dionicima, tako i s MRRFEU, usmjeriti pažnju prema institutu „ruralnih poslovnih centara“ koji se u ovom trenutku čine idealnim rješenjem za vraćanje gospodarske, industrijske i poduzetničke aktivnosti i atraktivnosti u demografski i gospodarski pogođena ruralna, poglavito istinska brdsko-planinska područja koja su udaljenija od aglomeracije glavnog grada Hrvatske.\nPonovna ulaganja u poduzetničke inkubatore na demografski opustošenim područjima, u nedostatku većeg bazena mladih ljudi, velikih tvrtki koje bi služile kao „sidra“ ili potencijalne ekonomije obujma, a da nisu povezana sa širim potencijalom koncepta „ruralnih poslovnih centara“ ne vidimo u svjetlu izglednog uspjeha.\nIskustva razvijenijih država,  s puno kvalitetnijim i uspješnijim mjerama za brdsko-planinska i ruralna područja koja kod nas izostaju što se vidi po broju stanovnika od popisa do popisa, idu u sasvim drugom smjeru.\n„Regional skills centers“, koji su sastavni dio koncepta rural business centra i dostupni svojim programima svima koji žele započeti, ali i unaprijediti svoje poslovanje svladavanjem novih vještina ili usvajanjem i korištenjem novih tehnologija. Namjerno ne spominjemo institut start-upovima jer je područjima od 5.000-10.000 stanovnika nemoguće bazirati značajna ulaganja u vjeri da ćemo osigurati masovnost korištenja. U Irskoj se takvi centri nazivaju FORA.\nRuralni poslovni centri za razliku od inkubatora zamišljeni su kao „multipurpose spaces“ (prostori u kojima se vrše brojne namjene i programi s ciljem razvoja gospodarstva i otvaranja kvalitetnih poslova koji privlače i zadržavaju ljude na tim područjima) u manjim zajednicama  što u Hrvatskoj greškom izbjegavamo raditi, a poglavito je bitno zbog troškova i optimizacije raditi na ruralnim područjima. Prostori u kojima je nužno povezati lokalne fizičke i pravne osobe s edukacijom/treningom kako bi se smanjio ruralni jaz traženih i potrebnih vještina, „reskilling“ i „upskilling“ u sektorima koji prolaze kroz značajnu transformaciju i tehnološke promjene.  \n Izgradnja za industrijsku tranziciju i tehnološke promjene otpornijih ljudskih resursa na ruralnim područjima, očuvanje ruralnih zajednica i podrška da se prilagode izazovima traži koncept koji obuhvaća ukupnost stanovništva koje se bave komercijalnim djelatnostima, a centar koji predlažemo potiče diseminaciju znanja, tehnologije, „peer 2 peer“ prijenosa znanja i razvija cjeloživotno učenje. \nNatječaj koji smo imali prigodu vidjeti u dijelu 1.3. Predmet, svrha, pokazatelji niti izbliza ne osigurava navedeno.","Nije prihvaćen","Ulaganja povezana s jačanjem specifičnih vještina provodit će se u okviru Specifičnog cilja 1.6. Potpora ulaganjima koja doprinose ciljevima Platforme za strateške tehnologije za Europu (STEP) Integriranog teritorijalnog programa 2021.-2027."]
[4,"DUBRAVKO PODNAR","1.Opće informacije,\n1.3.Predmet, svrha i pokazatelji Poziva","Regionalna razvojna agencija Primorsko-goranske županije PRIGODA daje sljedeći komentar: Nakon dužeg promišljanja o uvjetima Natječaja nije jasno niti, koordinatoru koji godinama priprema regionalni ekosustav na industrijsku tranziciju, opravdano u kontekstu svrhe natječaja i dopuštanih ulaganja ograničiti ista isključivo na „postojeću poduzetničku infrastrukturu“.  Navedeno nam nije logično niti opravdano.\nPretpostavka da se regionalni ekosustav razvijao na uspješan način kroz postojeće poduzetničke potporne institucije i poduzetničku infrastrukturu na brdsko-planinskim područjima ne stoji jer su navedena područja, čast ponekom uspješnom izuzetku, poduzetnički i demografski devastirana i dosadašnja ulaganja na većini istih nisu  donijela očekivane promjene, značajniji rast atraktivnosti i konkurentnosti na navedenim područjima što nedvojbeno pokazuje broj naših ruralnih regija koje Europska komisija nabraja među regijama koja su zapela u „development trapu“ što je dobro poznato svima koji se bave (ravnomjernim) regionalnim razvojem u Hrvatskoj.","Primljeno na znanje","Razmotrit će se."]
[5,"IVAN MATAGA","1.Opće informacije,\n1.3.Predmet, svrha i pokazatelji Poziva","Poštovani,\n\nUvjeti Poziva trenutačno dopuštaju ulaganja isključivo u već postojeću infrastrukturu. Smatramo da bi bilo opravdano proširiti obuhvat Poziva na izgradnju poslovne infrastrukture unutar već uspostavljenih i komunalno opremljenih poslovnih zona. Iako su na mnogim područjima, uključujući potpomognuta i brdsko-planinska područja Dubrovačko-neretvanske županije, prethodnim ulaganjima stvoreni osnovni preduvjeti kroz formiranje poslovnih zona i izgradnju komunalne infrastrukture, stvarni poslovni kapaciteti još uvijek nisu razvijeni.\n\nSrdačan pozdrav,\n\nIvan Mataga, mag.oec.\nGradonačelnik Grada Opuzena","Primljeno na znanje","Razmotrit će se."]
[6,"IVANA ZRILIĆ","1.Opće informacije,\n1.3.Predmet, svrha i pokazatelji Poziva","Poštovani, \n\nljubazno Vas molim pojašnjenje odnosi li se predmetni Javni poziv isključivo na MSP-ove koji su navedeni kao mapirani dionici regionalnih lanaca vrijednosti (RLV) Jadranske Hrvatske prema dostupnim dokumentima na stranici Ministarstva regionalnog razvoja i fondova Europske unije, ili se krajnjim korisnicima infrastrukture mogu smatrati svi MSP-ovi koji djeluju na području provedbe projekta, neovisno o tome jesu li prethodno mapirani? \n\nUnaprijed se zahvaljujem na pojašnjenju.\n\nS poštovanjem,\nIvana Zrilić","Primljeno na znanje","Svrha Poziva je  poticanje rasta i razvoja MSP-ova u okviru regionalnih lanaca vrijednosti Jadranske, Sjeverne i Panonske Hrvatske. Rezultat projekta mora ima ekonomski i društveni učinak na potpomognutom i/ili brdsko – planinskom području Jadranske, Sjeverne ili Panonske Hrvatske, a projekt mora doprinijeti razvoju poduzetništva u okviru prioritetnih niša jednog ili više RLV-a. Pozivom nije propisan uvjet da MSP-ovi koji će biti korisnici infrastrukture koja je predmet ulaganja moraju sudjelovati u Javnom pozivu za iskaz interesa za sudjelovanjem u RLV-oma Panonske, Sjeverne i Jadranske Hrvatske."]
[7,"CENTAR ZA PODUZETNIŠTVO D.O.O. ZA RAZVOJ PODUZETNIŠTVA I POSREDNIČKE USLUGE","1.Opće informacije,\n1.3.Predmet, svrha i pokazatelji Poziva","Predmet Poziva trenutačno ograničava prihvatljiva ulaganja isključivo na postojeću infrastrukturu. Predlaže se proširenje obuhvata Poziva kako bi se omogućila i izgradnja poslovne infrastrukture unutar već formiranih i komunalno opremljenih poslovnih zona kao prirodni slijed razvoja istih. Na potpomognutim i brdsko-planinskim područjima Dubrovačko-neretvanske županije poslovna infrastruktura još uvijek nije razvijena, iako su kroz prethodna ulaganja uspostavljene poslovne zone te osigurana potrebna komunalna infrastruktura. Uvrštavanjem navedene mogućnosti potaknulo bi se daljnje jačanje kapaciteta jedinica lokalne samouprave, kao i nova ulaganja, zapošljavanje te ostanak mladih na tim područjima.","Primljeno na znanje","Razmotrit će se."]
[8,"REGIONALNA RAZVOJNA AGENCIJA DUBROVAČKO-NERETVANSKE ŽUPANIJE - DUNEA","1.Opće informacije,\n1.3.Predmet, svrha i pokazatelji Poziva","Poštovani,\n\nPredmet Poziva trenutačno ograničava ulaganja isključivo na postojeću infrastrukturu. Predlažemo proširenje obuhvata kako bi se omogućila i izgradnja poslovne infrastrukture unutar postojećih poslovnih zona koje su već komunalno opremljene. Naime, pojedina područja trenutno nemaju razvijenu poslovnu infrastrukturu, no kroz dosadašnja ulaganja formirale su se poslovne zone i izgradila potrebna komunalna infrastruktura. Uvrštavanjem ove mogućnosti potaknulo bi se daljnje jačanje jedinica lokalne samouprave te podržala ulaganja i ostanak mladih na predmetnim područjima.","Primljeno na znanje","Razmotrit će se"]
[9,"DARIJAN VINTER","1.Opće informacije,\n1.3.Predmet, svrha i pokazatelji Poziva","U predmetu poziva potrebno je definirati što se smatra poduzetničkom infrastrukturom u kontekstu ovog poziva.","Prihvaćen","Bit će pojašnjeno."]
[10,"CENTAR ZA PODUZETNIŠTVO D.O.O. ZA RAZVOJ PODUZETNIŠTVA I POSREDNIČKE USLUGE","1.3.Predmet, svrha i pokazatelji Poziva,\nPokazatelji operacije/projekta:","Potrebno je detaljnije razraditi dokazivanje pokazatelja. Iz ranijeg iskustva rok od 6 mjeseci korištenja kao dokaz korištenja je vrlo često bio oprećan kod dokaza pokazatelja jer nisu svi korisnici usluga/infrastrukture ušli u proces u sa nekim zadanim datumom, nego je to \"živi\" period sa fleksibinim datumima. U idealnim uvjetima je to izvedivo ali u praksi dosta teško provedivo, pogotovo kada govorimo o područjima koja su relativno zahtjevna i za redovno poslovanje.","Primljeno na znanje","Bit će pojašnjeno."]
[11,"MATEJA VRBANIĆ","1.3.Predmet, svrha i pokazatelji Poziva,\nPokazatelji operacije/projekta:","Detaljnije definirati pod kojim uvjetima će se priznati status korisnika infrastrukture. Je li to jedna korištena usluga za koju je izdan račun ili sklopljen ugovor? Koliko mora trajati usluga? Predlažemo da se ne koristi uvjet iz javnih poziva iz OPKK 2014.-2020. gdje se korisnik priznavao u slučaju kada je uslugu koristio 6 mjeseci, jer za većinu usluga nije potreban tako dug period, već se one realiziraju u par tjedana. \n\nKod pokazatelja rezultata gdje se mjeri godišnji broj poduzeća koja koriste usluge stvorenog inkubatora godinu dana nakon završetka rojekta, sugeriramo da se razdoblje produlji na barem 2 godine jer je potrebno više vremena da se poduzetnici upoznaju s dostupnim uslugama. Također, ako će JLS raspisivati javni poziv za operatora infrastrukture bit će potrebno nekoliko mjeseci da se uspostavi upravljanje.","Primljeno na znanje","Bit će pojašnjeno."]
[12,"MATEJA VRBANIĆ","1.Opće informacije,\n1.5.Primjena pravila o državnim potporama","Skrećem pozornost na problematiku upravljanja infrastrukturom, odnosno odabira operatera. Predmet ovog poziva jest postojeća poduzetničko-potporna infrastruktura, kojom već upravljaju operateri i pružaju usluge MSP. U nekim slučajevima ustanove osnovane od strane JLS.  Treba predvidjeti model koji rješava situaciju u kojem se ulaganja odnose na postojeću infrastrukturu koja već ima operatera, kako se ne bi stvorila konfuzija kod upravljanja.","Nije prihvaćen","Sukladno odredbama Poziva i člankom 56. Uredbe o skupnom izuzeću definirano je kako se sve koncesije ili druga odobrenja trećim osobama za vođenje infrastrukture dodjeljuju na transparentnoj i nediskriminirajućoj osnovi uzimajući u obzir važeće propise o nabavi. Kad je operater neovisan gospodarski subjekt u odnosu na vlasnika infrastrukture, moraju se poštivati pravila (javne) nabave kako bi se osiguralo da gospodarska prednost dana takvom operateru bude isključena, na način da je koncesija za upravljanje infrastrukturom (ili njezinim dijelovima) dodijeljena za tržišnu cijenu javnim natječajem. Također, Pozivom je propisano kako je obvezna dostava dokumentacije vezane uz Odluku o odabiru operatera infrastrukture, u okviru provedenog postupka javne nabave, ukoliko je postupak proveden prethodno prijavi projektnog prijedloga. Upravitelj tj. operater infrastrukture, sukladno odredbama Poziva može biti partner u provedbi projekta, uz ispunjenje svih prethodno navedenih uvjeta."]
[13,"DUBRAVKO PODNAR","2.Prihvatljivost prijavitelja i kriteriji isključenja,\n2.1.Prihvatljivost prijavitelja","Regionalna razvojna agencija Primorsko-goranske županije PRIGODA daje sljedeći komentar: Iako je samim prijedlogom teksta Natječaja vidljivo da regionalni koordinatori nisu prihvatljivi prijavitelji, što je logično, smatra li nositelj provedbe Natječaja da se regionalni koordinator može naći u ulozi partnera ili operatera infrastrukture i pod kojim uvjetima?","Primljeno na znanje","Svrha javnog savjetovanja nije odgovaranje na pojedinačne upite o prihvatljivosti prijavitelja, projekta, aktivnosti ili troškova. Regionalni koordinatori mogu biti prihvatljivi partneri u okviru predmetnog Poziva ukoliko su ispunjeni svi uvjeti prihvatljivosti koji se odnose na partnere."]
[14,"DUBRAVKO PODNAR","2.Prihvatljivost prijavitelja i kriteriji isključenja,\n2.2.Dozvoljenost partnerstva","Regionalna razvojna agencija Primorsko-goranske županije PRIGODA daje sljedeći komentar: Iako su najbitniji pojmovi detaljno navedeni i objašnjeni u Pojmovniku,  pojam „operater infrastrukture“ koji je iznimno bitan za provedbu Natječaja – nije. Potrebno je vrlo detaljno navesti (pred)uvjete, obaveze ili ograničenja vezana uz ispunjavanje uvjeta imenovanja u funkciji instituta","Primljeno na znanje","Pojasnit će se"]
[15,"MATEJA VRBANIĆ","UPUTE ZA PRIJAVITELJE,\n3.Prihvatljivost projekta                                                                                                                                                                                                                                                                                               ","Ne navodi se mora li infrastruktura koja je predmet projekta biti registrirana u JRPI.\n\nPredlažem da se omogući prenamjena postojećih građevina u poduzetničko-potpornu infrastrukturu te da se u određenom roku nakon završetka projekta upiše u JRPI. Na prihvatljivim područjima postoje neupotrebljive građevine te bi im se na ovaj način dala nova namjena te izravno stvorio željeni ekonomski i društveni utjecaj na slabije razvijena područja.","Primljeno na znanje","Bit će pojašnjeno."]
[16,"DUBRAVKO PODNAR","4.Prihvatljivost aktivnosti,\n4.1.Prihvatljive aktivnosti projekta","Regionalna razvojna agencija Primorsko-goranske županije PRIGODA daje sljedeći komentar: Predlažemo da se svakako dopusti uređenje i opremanje atraktivnih i iskoristivih objekata koji se danas koriste u svojstvu komunalne ili društvene infrastrukture kroz prenamjenu u poslovnu/poduzetničku infrastrukturu u duhu ispunjenja očekivanja ovog Natječaja. \nMnoge europske države (Slovenija, Finska, Irska…) štoviše inzistiraju na densifikaciji (zgušnjavanju, a ne širenju) ruralnih područja i oživljavanja centara mikro-regionalnih središta stavljajući zapuštenu ili neiskorištenu javnu infrastrukturu u korisnu javno-društveno-poslovnu funkciju. \nStavljanje prazne ili neiskorištene imovine na najatraktivnijim mjestima trebao bi biti ključan prioritet, a umjesto preduvjeta da se radi o dosadašnjoj infrastrukturi (dobar primjer je poduzetnički centar Kovačnica u Kranju). \nZaista ne vidimo razlog zašto se takva infrastruktura koja srednjoročno može postati središte javnog života ne može kroz ovaj natječaj staviti u korisnu funkciju. Na ruralnim područjima stvaranje radnih mjesta i pokretanje gospodarstva predstavljaju ključnu demografsku mjeru koju ovako raspisan Natječaj značajno ograničava ili onemogućuje.  \nŠtoviše smatramo da bi se Natječaj trebao nedvosmisleno povezati s idejom – ulaganja u infrastrukturu s ciljem unapređenja uredsko-poslovnih prostora, co-working hubova te infrastrukture za organizirani rad na daljinu u udaljenim, ruralnim ili brdsko-planinskim područjima kako bi se većem broju ljudi omogućilo smanjenje troškova putovanja, mogućnost umrežavanja te učinilo udaljenja područja atraktivnim za rad – revitalizacija centara malih gradova u Hrvatskoj.","Primljeno na znanje","Razmotrit će se."]
[17,"LIČKO-SENJSKA ŽUPANIJA","4.Prihvatljivost aktivnosti,\n4.1.Prihvatljive aktivnosti projekta","Smatramo da bi kao prihvatljivu aktivnost trebalo dodati mogućnost gradnje novog objekta poslovne infrastrukture. Naime, evidentno je da u situaciji kada su postojeći objekti poduzetničke infrastrukture  u potpunosti popunjeni i čiji je broj izuzetno mali na području neke županije kao što je Ličko-senjska županija,  njihovi kapaciteti i ugrađena oprema u potpunosti su iskorišteni. Stoga takvi objekti ne raspolažu slobodnim prostorom za implementaciju novih sadržaja i opreme koji bi se mogli nabaviti kroz objavljeni Javni poziv. Zato molimo da se kao prihvatljiva aktivnost uvrsti gradnja novih objekata poslovne infrastrukture na brdsko-planinskim područjima.\n\nZbog ograničenog prostora unutar izgrađenih objekata poslovne infrastrukture, bez mogućnosti nadogradnje nemoguće je ostvariti ciljeve ovog Poziva na brdsko-planinskim područjima. S obzirom da je ovaj poziv već dugo u najavi, potencijalni prijavitelji kojima je neophodno potreban novi objekt poslovne infrastrukture pripremali su projektnu dokumentaciju za gradnju što je već uzrokovalo značajne troškove. Smatramo da je takvo proširenje prihvatljivosti ulaganja u potpunosti u skladu s ciljevima Poziva, i predstavlja preduvjet za poticanje gospodarskog i demografskog razvoja. Ograničavanje Poziva na postojeću infrastrukturu nepravedno je prema potpomognutim i brdsko-planinskim područjima i onemogućuje razvoj poduzetništva.","Primljeno na znanje","Razmotrit će se."]
[18,"MATEJA VRBANIĆ","4.Prihvatljivost aktivnosti,\n4.1.Prihvatljive aktivnosti projekta","Kako bi se ostvario željeni ekonomski i društveni učinak na poptomognutim i brdsko planinskim područjima potrebno je omogućiti rekonstrukciju objekata, koja po definiciji uključuje i dogradnju, jer postojeći kapaciteti nisu dovoljni za širenje usluga. Većina PPI na navedenim područjima izgrađena je i opremljenja zahvaljujući EU fondovima za točno zadane usluge te bez dogradnje nije moguće značajnije širenje usluga.","Primljeno na znanje","Razmotrit će se."]
[19,"DARIJAN VINTER","4.Prihvatljivost aktivnosti,\n4.1.Prihvatljive aktivnosti projekta","U prihvatljivim aktivnostima navode se aktivnosti ulaganja u materijalnu imovinu s ciljem održavanja i/ili preuređenja te opremanja. U vezi s tim a nastavno na daljnje odredbe UZP-a postoje očite neusklađenosti, naime pojam održavanja nije jasno preciziran a u daljnjem tumačenju održavanje se navodi kao neprihvatljiva aktivnost. Sukladno navodu prihvatljivih troškova gdje se navode i ostali troškovi vezani uz zahvate koji se mogu izvoditi sukladno Pravilniku o jednostavnim i drugim građevinama i radovima, potrebno je kao prihvatljivu aktivnosti navesti pojam rekonstrukcije objekta bez potrebe ishođenja građevinske dozvole. Naime kontradiktorno je da se kao prihvatljivi navode troškovi vezani uz zahvate koji se mogu izvoditi bez građevinske dozvole i glavnog projekta kada je istovremeno sukladno čl. 3. Pravilnika o jednostavnim i drugim građevinama i  radovima, za ugradnju sustava grijanja/hlađenja i klimatizacije snage veće od 30 kw potreban glavni projekt. S obzirom na to da su sustavi grijanja/hlađenja/klimatizacije te zamjene stolarije u listi prihvatljivih troškova eksplicite navedeni kao prihvatljivi te se radi o očito namjernom izuzeću od čl. 3 Pravilnika, proizlazi da je intencija poziva energetska obnova i povećanje korištenja OIE a ne transformacija/preuređenje infrastrukture za zadovoljenje stvarnih potreba lokalnog poduzetništva. Iz svih navedenih razloga potrebno je dozvoliti rekonstrukciju objekata kako bi se omogućila prilagodba objekta za opremanje planiranom opremom.","Primljeno na znanje","Razmotrit će se."]
[20,"DUBRAVKO PODNAR","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Regionalna razvojna agencija Primorsko-goranske županije PRIGODA daje sljedeći komentar: Predlažemo da se svakako dopusti uređenje i opremanje atraktivnih i iskoristivih objekata koji se danas koriste u svojstvu komunalne ili društvene infrastrukture kroz prenamjenu u poslovnu/poduzetničku infrastrukturu u duhu ispunjenja očekivanja ovog Natječaja. \nMnoge europske države (Slovenija, Finska, Irska…) štoviše inzistiraju na densifikaciji (zgušnjavanju, a ne širenju) ruralnih područja i oživljavanja centara mikro-regionalnih središta stavljajući zapuštenu ili neiskorištenu javnu infrastrukturu u korisnu javno-društveno-poslovnu funkciju. \nStavljanje prazne ili neiskorištene imovine na najatraktivnijim mjestima trebao bi biti ključan prioritet, a umjesto preduvjeta da se radi o dosadašnjoj infrastrukturi (dobar primjer je poduzetnički centar Kovačnica u Kranju). \nZaista ne vidimo razlog zašto se takva infrastruktura koja srednjoročno može postati središte javnog života ne može kroz ovaj natječaj staviti u korisnu funkciju. Na ruralnim područjima stvaranje radnih mjesta i pokretanje gospodarstva predstavljaju ključnu demografsku mjeru koju ovako raspisan Natječaj značajno ograničava ili onemogućuje.  \nŠtoviše smatramo da bi se Natječaj trebao nedvosmisleno povezati s idejom – ulaganja u infrastrukturu s ciljem unapređenja uredsko-poslovnih prostora, co-working hubova te infrastrukture za organizirani rad na daljinu u udaljenim, ruralnim ili brdsko-planinskim područjima kako bi se većem broju ljudi omogućilo smanjenje troškova putovanja, mogućnost umrežavanja te učinilo udaljenja područja atraktivnim za rad – revitalizacija centara malih gradova u Hrvatskoj.","Primljeno na znanje","Razmotrit će se."]
[21,"DARIJAN VINTER","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","U predmetu poziva se navodi održavanje i/ili preuređenje te opremanje postojeće poduzetničke infrastrukture a istovremeno se kao prihvatljiv trošak navode troškovi komunalnih priključaka ukoliko isti prethodno nisu postojali. Također navodi se kao prihvatljivo izvođenje radova održavanja bez ishođenja građevinske dozvole i glavnog projekta. Nejasno je kako infrastruktura može biti postojeća i predmet održavanja ukoliko nema izvedene komunalne priključke pa samim time ni uporabnu dozvolu? Molimo precizirati kakvi objekti i infrastruktura se smatraju prihvatljivima za prijavu na ovaj poziv.","Primljeno na znanje","Bit će pojašnjeno."]
[22,"LIČKO-SENJSKA ŽUPANIJA","UPUTE ZA PRIJAVITELJE,\n15.Provedba","Ukoliko se kao prihvatljivi trošak uvrsti i gradnja novih objekata poduzetničke infrastrukture potrebno je produžiti razdoblje provedbe projekata sa predloženih 24 mjeseca na minimalno 36 mjeseci zbog dugotrajnosti postupaka provedbe javne nabave i gradnje objekata.","Primljeno na znanje","Razmotrit će se."]